
ZÁKON

z .................2026

o centrálnom ekonomickom systéme a o zmene a doplnení niektorých zákonov 

Národná rada Slovenskej republiky sa uzniesla na tomto zákone:

Čl. I

§ 1 
Predmet zákona

(1) Tento zákon upravuje
a) centrálny ekonomický systém, 
b) oprávnenia a povinnosti subjektov verejnej správy[footnoteRef:2]) pri využívaní centrálneho ekonomického systému, [2: ) § 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. ] 

c) postavenie a pôsobnosť Ministerstva financií Slovenskej republiky (ďalej len „ministerstvo financií“), Ministerstva vnútra Slovenskej republiky (ďalej len „ministerstvo vnútra“) a Ministerstva obrany Slovenskej republiky (ďalej len „ministerstvo obrany“) v oblasti ekonomického riadenia subjektov verejnej správy.

(2) Tento zákon sa nevzťahuje na Slovenskú informačnú službu a Vojenské spravodajstvo.
 
§ 2
Vymedzenie základných pojmov

Na účely tohto zákona sa rozumie
a) [bookmark: _Hlk205465111]výkonom procesov a činností v ekonomickej oblasti všetky činnosti vykonávané subjektom verejnej správy, ktoré zabezpečujú výkon vnútorných riadiacich procesov a organizačných procesov a s nimi súvisiacich činností, v rozsahu a v súlade s osobitnými predpismi v oblasti
1. evidencie a správy majetku,[footnoteRef:3]) [3: ) Napríklad zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.] 

2. výkazníctva štátu,[footnoteRef:4]) [4: ) Napríklad zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.] 

3. zostavovania, úpravy a realizácii rozpočtu,[footnoteRef:5]) [5: ) Napríklad zákon č. 523/2004 Z. z. v znení neskorších predpisov.] 

4. účtovníctva,[footnoteRef:6]) okrem zostavenia konsolidovanej účtovnej závierky účtovnej jednotky verejnej správy, konsolidovanej účtovnej závierky ústrednej správy a súhrnnej účtovnej závierky verejnej správy podľa osobitného predpisu,[footnoteRef:7])  [6: ) Napríklad zákon č. 431/2002 Z. z. o účtovníctve v znení neskorších predpisov.]  [7: ) § 22a zákona č. 431/2002 Z. z. v znení neskorších predpisov.   ] 

5. daní,[footnoteRef:8]) [8: ) Napríklad zákon č. 595/2003 Z. z. o dani z príjmov v znení neskorších predpisov, zákon č. 222/2004 Z. z. o dani z pridanej hodnoty v znení neskorších predpisov.] 

6. finančnej kontroly,[footnoteRef:9]) [9: ) Napríklad zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.] 

7. riadenia ľudských zdrojov,[footnoteRef:10])  [10: ) Napríklad Zákonník práce, zákon č. 461/2003 Z. z. o sociálnom poistení v znení neskorších predpisov, zákon č. 552/2003 Z. z. o výkone práce vo verejnom záujme v znení neskorších predpisov, zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.] 

b) informačnými technológiami centrálneho ekonomického systému informačné technológie verejnej správy,[footnoteRef:11]) prostredníctvom ktorých sa vykonáva informačná činnosť[footnoteRef:12]) na účely jednotného výkonu procesov a činností v ekonomickej oblasti subjektov verejnej správy, ktoré neplnia úlohy v oblasti zabezpečovania obrany, ochrany ústavného zriadenia, zabezpečovania verejného poriadku alebo vnútornej bezpečnosti Slovenskej republiky, a na plnenie ďalších činností ministerstva financií podľa § 9 ods. 1, [11: ) § 2 ods. 3 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.]  [12: ) § 3 písm. a) zákona č. 95/2019 Z. z.] 

c) informačnými technológiami rezortného ekonomického systému informačné technológie, prostredníctvom ktorých sa vykonáva informačná činnosť na účely jednotného výkonu procesov a činností v ekonomickej oblasti subjektov verejnej správy, ktoré plnia úlohy v oblasti zabezpečovania obrany, ochrany ústavného zriadenia, zabezpečovania verejného poriadku alebo vnútornej bezpečnosti Slovenskej republiky, a na plnenie ďalších činností ministerstva vnútra podľa § 14 ods. 1 písm. d) alebo ministerstva obrany podľa § 14 ods. 1 písm. e),
d) základnými modulmi moduly informačných technológií centrálneho ekonomického systému určené na výkon procesov a činností v ekonomickej oblasti, ktoré sú spoločné pre všetky subjekty verejnej správy a zabezpečujú základný rozsah funkčnosti informačných technológií centrálneho ekonomického systému,
e) rozšírenými modulmi moduly informačných technológií centrálneho ekonomického systému určené na výkon špecifických procesov a činností v ekonomickej oblasti subjektov verejnej správy podľa rozsahu ich úloh, pôsobnosti alebo potrieb, ktoré zabezpečujú väčší rozsah funkčnosti informačných technológií centrálneho ekonomického systému oproti základným modulom.

§ 3 
Centrálny ekonomický systém

(1) Centrálny ekonomický systém je súbor netechnických prostriedkov a technických prostriedkov ministerstva financií, ministerstva vnútra a ministerstva obrany, ktorých účelom je zabezpečiť jednotný výkon procesov a činností v ekonomickej oblasti subjektmi verejnej správy; centrálnym ekonomickým systémom sa nezabezpečuje výkon špecifických účtovných procesov a ekonomických procesov subjektov verejnej správy pri implementácii fondov Európskej únie a iných finančných nástrojov, na ktorých výkon sa používajú informačné systémy verejnej správy podľa osobitných predpisov.[footnoteRef:13]) [13: ) § 49 a 50 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
§ 11 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov.
§ 47 a 48 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov.] 


(2) Centrálny ekonomický systém tvoria
a) usmernenia ministerstva financií, ktorými sa zabezpečuje štandardizovaný a jednotný výkon procesov a činností v ekonomickej oblasti subjektmi verejnej správy prostredníctvom informačných technológií centrálneho ekonomického systému alebo informačných technológií rezortných ekonomických systémov,
b) informačné technológie centrálneho ekonomického systému zavedené ministerstvom financií,
c) informačné technológie rezortných ekonomických systémov zavedené ministerstvom vnútra a ministerstvom obrany.

(3) Centrálny ekonomický systém centrálne riadi ministerstvo financií. 

(4) Ministerstvo financií vydáva usmernenia podľa odseku 2 písm. a) a sprístupňuje ich pre subjekty verejnej správy podľa § 4 ods. 1, § 5 ods. 1 a § 13 ods. 1 prostredníctvom informačných technológií centrálneho ekonomického systému. Usmernenie je záväzné pre subjekt verejnej správy podľa § 4 ods. 1, § 5 ods. 1 a § 13 ods. 1 sprístupnením v informačných technológiách centrálneho ekonomického systému.

(5) Ak to vyžaduje špecifická povaha operácií vykonávaných v informačných technológiách rezortných ekonomických systémoch, ministerstvo financií môže vydať usmernenia podľa odseku 2 písm. a) po dohode s ministerstvom vnútra alebo ministerstvom obrany pre subjekty verejnej správy podľa § 13 ods. 1. Ak je to potrebné pre zachovanie bezpečnosti, usmernenia sprístupní subjektom verejnej správy podľa § 13 ods. 1 ministerstvo vnútra alebo ministerstvo obrany.

§ 4
Povinné využívanie informačných technológií centrálneho ekonomického systému

(1) Informačné technológie centrálneho ekonomického systému je povinný využívať subjekt verejnej správy, ktorým je 
a) štátna rozpočtová organizácia, 
b) štátna príspevková organizácia, 
c) verejná výskumná inštitúcia.[footnoteRef:14]) [14: ) § 1 ods. 2 zákona č. 243/2017 Z. z. o verejnej výskumnej inštitúcii a o zmene a doplnení niektorých zákonov.] 


(2) Ministerstvo financií pri zavádzaní informačných technológií centrálneho ekonomického systému určuje termíny zavedenia základných modulov v spolupráci s jednotlivým subjektom verejnej správy podľa odseku 1. Ministerstvo financií pri určovaní termínu podľa prvej vety zohľadní pripravenosť subjektu verejnej správy podľa odseku 1 na zavedenie základných modulov.

(3) Subjekt verejnej správy podľa odseku 1 je povinný začať využívať základné moduly od termínu určeného ministerstvom financií; na tento účel subjekt verejnej správy podľa odseku 1 je povinný poskytnúť ministerstvu financií potrebnú súčinnosť.

(4) Rozšírené moduly nie je subjekt verejnej správy podľa odseku 1 povinný využívať. 

(5) Subjekt verejnej správy podľa odseku 1 je oprávnený začať využívať rozšírené moduly súčasne so zavedením základných modulov alebo po ich zavedení. Rozšírené moduly možno využívať len so súhlasom ministerstva financií, pričom sa prihliada na pripravenosť subjektu verejnej správy podľa odseku 1 na zavedenie rozšírených modulov. 

(6) Subjekt verejnej správy podľa odseku 1 môže poveriť výkonom procesov a činností v ekonomickej oblasti v informačných technológiách centrálneho ekonomického systému
a) ministerstvo financií na základe dohody podľa § 6,
b) iný subjekt verejnej správy podľa odseku 1 alebo
c) osobu vykonávajúcu podnikateľskú činnosť len so súhlasom ministerstva financií.

§ 5
Dobrovoľné využívanie informačných technológií centrálneho ekonomického systému

(1) Ministerstvo financií môže so subjektom verejnej správy, ktorý nie je subjektom verejnej správy podľa § 4 ods. 1, uzatvoriť dohodu o dobrovoľnom využívaní informačných technológií centrálneho ekonomického systému, ktorou sa mu umožní zavedenie a využívanie základných modulov a rozšírených modulov. 

(2) Subjekt verejnej správy, ktorý nie je subjektom verejnej správy podľa § 4 ods. 1, môže uzatvoriť dohodu podľa odseku 1
a) len s písomným súhlasom jeho zakladateľa alebo zriaďovateľa, ak ministerstvu financií nenavrhol jej uzatvorenie jeho zriaďovateľ alebo zakladateľ, 
b) ak ministerstvu financií navrhol jej uzatvorenie jeho zriaďovateľ alebo zakladateľ alebo
c) ak jej uzatvorenie sám navrhol ministerstvu financií.
 
(3) Dohoda podľa odseku 1 obsahuje minimálne
a) určenie rozsahu využívania informačných technológií centrálneho ekonomického systému,
b) výšku odplaty alebo spôsob určenia odplaty za využívanie informačných technológií centrálneho ekonomického systému na výkon procesov a činností v ekonomickej oblasti alebo bezodplatnosť využívania informačných technológií centrálneho ekonomického systému na výkon procesov a činností v ekonomickej oblasti prostredníctvom centrálneho ekonomického systému,
c) určenie termínu zavedenia základných modulov subjektu verejnej správy podľa odseku 1,
d) určenie termínu začatia využívania základných modulov subjektom verejnej správy podľa odseku 1,
e) informáciu o použiteľnosti pravidiel pomoci,[footnoteRef:15])  [15: ) Čl. 107 ods. 1 Zmluvy o fungovaní Európskej únie (Ú. v. EÚ C 202, 7.6.2016). 
Zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov.] 

f) dôvody a spôsob jej ukončenia.

(4) Na dohodu podľa odseku 1 sa použije primerane Občiansky zákonník. 

(5) Odo dňa nadobudnutia účinnosti dohody podľa odseku 1 je subjekt verejnej správy povinný plniť povinnosti podľa tohto zákona v rovnakom rozsahu ako subjekt verejnej správy podľa § 4 ods. 1 a je postihnuteľný za spáchanie správnych deliktov podľa § 16 ods. 1 rovnako ako subjekt verejnej správy podľa § 4 ods. 1.

§ 6
Zabezpečovanie výkonu procesov a činností v ekonomickej oblasti subjektu verejnej správy ministerstvom financií

(1) Ministerstvo financií môže so subjektom verejnej správy podľa § 4 ods. 1 alebo subjektom verejnej správy podľa § 5 ods. 1 uzatvoriť dohodu o zabezpečovaní výkonu procesov a činností v ekonomickej oblasti ministerstvom financií prostredníctvom informačných technológií centrálneho ekonomického systému. 

(2) Dohoda podľa odseku 1 obsahuje minimálne
a) určenie rozsahu výkonu procesov a činností v ekonomickej oblasti zabezpečovaný ministerstvom financií,
b) výšku odplaty alebo spôsob určenia odplaty za zabezpečovanie výkonu procesov a činností v ekonomickej oblasti ministerstvom financií,
c) dobu jej trvania,
d) náležitosti ustanovené osobitným predpisom[footnoteRef:16]) pri spracúvaní osobných údajov ministerstvom financií,  [16: ) Čl. 28 ods. 3 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016).] 

e) informáciu o použiteľnosti pravidiel pomoci,14)
f) dôvody a spôsob jej ukončenia.

(3) Na dohodu podľa odseku 1 sa použije primerane Občiansky zákonník. 

§ 7
Informačné technológie centrálneho ekonomického systému

(1) Správcom informačných technológií centrálneho ekonomického systému je ministerstvo financií. Prevádzkovateľom infraštruktúry[footnoteRef:17]) informačných technológií centrálneho ekonomického systému je rozpočtová organizácia ministerstva financií DataCentrum.  [17: ) § 3 písm. f) zákona č. 95/2019 Z. z. ] 


(2) Správca[footnoteRef:18]) je povinný poskytnúť ministerstvu financií do informačných technológií centrálneho ekonomického systému údaje vedené v informačnom systéme verejnej správy, ktorý spravuje, za podmienok podľa osobitného predpisu[footnoteRef:19]) a v rozsahu nevyhnutnom pre účely podľa § 9 ods. 1. Ak správca17) poskytuje údaje podľa prvej vety aj prostredníctvom informačnej technológie verejnej správy podľa osobitného predpisu,[footnoteRef:20]) údaje podľa prvej vety sa poskytujú prostredníctvom nej. [18: ) § 2 ods. 5 zákona č. 95/2019 Z. z. v znení zákona č. 67/2026 Z. z. ]  [19: ) § 17 ods. 6 a § 55 ods. 1 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.]  [20: ) § 10 ods. 11 zákona o e-Governmente v znení neskorších predpisov.] 


(3) Ak bol správcom17) podľa odseku 2 určený alebo osobitným predpisom ustanovený prevádzkovateľ,[footnoteRef:21]) povinnosti tohto správcu plní prevádzkovateľ. [21: ) § 2 ods. 6 zákona č. 95/2019 Z. z.] 


(4) Ministerstvo financií určí prostredníctvom usmernení podľa § 3 ods. 2 písm. a) vo vzťahu k informačným technológiám centrálneho ekonomického systému minimálne
a) postupy na realizáciu procesných krokov alebo operácií pre jednotlivé procesy a činnosti v ekonomickej oblasti vykonávané subjektmi verejnej správy podľa § 4 ods. 1, 
b) postup a spôsob podávania požiadaviek na úpravu funkcionalít informačných technológií centrálneho ekonomického systému, 
c) úroveň dostupnosti služieb informačných technológií centrálneho ekonomického systému,
d) rozsah požadovaných bezpečnostných požiadaviek na infraštruktúru15) a koncové používateľské zariadenia.

§ 8
Povinnosti subjektov verejnej správy pri zavádzaní informačných technológií centrálneho ekonomického systému

[bookmark: _Hlk207043343](1) Subjekt verejnej správy podľa § 4 ods. 1 je povinný poskytnúť za podmienok podľa osobitného predpisu18) a v rozsahu nevyhnutnom pre zabezpečenie činností podľa § 9 ods. 1 ministerstvu financií do informačných technológií centrálneho ekonomického systému údaje vedené v jeho
a) agendovom informačnom systéme, 
b) dochádzkovom informačnom systéme,
c) stravovacom informačnom systéme,
d) ubytovacom informačnom systéme, 
e) systéme na zverejňovanie objednávok, zmlúv a faktúr,
f) inom informačnom systéme verejnej správy, ktorý je určený na vykonávanie iných procesov a činností v ekonomickej oblasti ako sú uvedené v písmenách a) až e).

(2) Ak subjekt verejnej správy podľa § 4 ods. 1 nie je správcom niektorej informačnej technológie verejnej správy podľa odseku 1, údaje ministerstvu financií do informačných technológií centrálneho ekonomického systému poskytne spôsobom podľa odseku 1 jej správca17) alebo jej prevádzkovateľ.20)

(3) Subjekt verejnej správy podľa § 4 ods. 1, ktorému sa zavádzajú informačné technológie centrálneho ekonomického systému, je povinný zabezpečiť vykonanie prenosu údajov vedených v jeho informačných technológiách podľa odseku 1, ktoré slúžia na vykonávanie procesov a činností v ekonomickej oblasti, do informačných technológií centrálneho ekonomického systému (ďalej len „migrácia údajov“).  

(4) Migráciu údajov možno vykonať
a) prostredníctvom na to určenej informačnej technológie centrálneho ekonomického systému,
b) neautomatizovaným spôsobom nahratím údajov do informačných technológií centrálneho ekonomického systému.

(5) Subjekt verejnej správy podľa § 4 ods. 1 je povinný
a) vybrať údaje určené na migráciu údajov,
b) pripraviť údaje určené na migráciu údajov, a to najmä zabezpečiť úroveň kvality migrovaných údajov požadovanú ministerstvom financií, 
c) zabezpečiť formálnu správnosť a vecnú správnosť údajov určených na migráciu údajov,
d) vykonať kontrolu migrovaných údajov po vykonaní migrácie údajov.

(6) Subjekt verejnej správy podľa § 4 ods. 1 zodpovedá po vykonaní migrácie údajov za vecnú správnosť a formálnu správnosť migrovaných údajov.

(7) Ministerstvo financií poskytuje subjektu verejnej správy podľa § 4 ods. 1 pri plnení jeho povinností podľa odseku 5 potrebnú súčinnosť, a to najmä vo forme
a) školenia o správnom vyplnení podkladov pre migráciu údajov,
b) podpory pri vypĺňaní podkladov pre migráciu údajov,
c) poskytovania informácií k vykonaniu migrácie údajov.

(8) Ministerstvo financií vydáva pokyny na výkon migrácie údajov a sprístupňuje ich subjektom verejnej správy podľa § 4 ods. 1 a § 5 ods. 1 prostredníctvom informačných technológií centrálneho ekonomického systému. Pokyn je záväzný pre subjekt verejnej správy podľa § 4 ods. 1 a § 5 ods. 1 sprístupnením v informačných technológiách centrálneho ekonomického systému. Súčasťou takéhoto pokynu môže byť aj dokumentácia potrebná na vykonanie migrácie údajov.

(9) Subjekt verejnej správy podľa § 4 ods. 1 postupuje pri výkone migrácie údajov podľa sprístupnených pokynov k migrácii údajov a sprístupnenej dokumentácie potrebnej na vykonanie migrácie údajov. 

§ 9
Spracúvanie údajov vedených v informačných technológiách centrálneho ekonomického systému

(1) Ministerstvo financií spracúva údaje, ktoré sú vedené v informačných technológiách centrálneho ekonomického systému, v nevyhnutnom rozsahu a na nevyhnutnú dobu, na účely
a) výkonu migrácie údajov,
b) technického spracúvania procesov a činností v ekonomickej oblasti subjektov verejnej správy, ktorým boli zavedené informačné technológie centrálneho ekonomického systému,
c) monitorovania a zabezpečenia dodržiavania povinnosti vykonávať procesy a činnosti v ekonomickej oblasti v súlade s usmerneniami podľa § 3 ods. 2 písm. a) a ods. 4 subjektmi verejnej správy, ktorým boli zavedené informačné technológie centrálneho ekonomického systému,
d) kontroly správnosti rozpočtovania subjektov verejnej správy, ktorým boli zavedené informačné technológie centrálneho ekonomického systému,
e) zabezpečovania výkonu procesov a činností v ekonomickej oblasti subjektu verejnej správy, ak ministerstvo financií zabezpečuje výkon procesov a činností v ekonomickej oblasti na základe dohody podľa § 6,
f) výkonu analytickej činnosti v oblasti verejných financií, rozpočtovania a hospodárenia subjektov verejnej správy podľa osobitných predpisov.[footnoteRef:22]) [22: ) Napríklad § 23 ods. 9 zákona č. 431/2002 Z. z. v znení zákona č. 105/2024 Z. z., zákon č. 523/2004 Z. z. v znení neskorších predpisov, zákon č. 374/2014 Z. z. v znení neskorších predpisov, zákon č. 357/2015 Z. z. v znení neskorších predpisov. ] 


(2) Ministerstvo financií je pri výkone činností podľa 
a) odseku 1 písm. a), b) a e) sprostredkovateľom,[footnoteRef:23]) [23: ) Čl. 4 ods. 8 nariadenia (EÚ) 2016/679.] 

b) odseku 1 písm. c), d) a f) prevádzkovateľom.[footnoteRef:24]) [24: ) Čl. 4 ods. 7 nariadenia (EÚ) 2016/679.] 


[bookmark: _Hlk201083282](3) Ministerstvo financií poskytne na základe písomnej žiadosti subjektu verejnej správy údaje vedené v informačných technológiách centrálneho ekonomického systému spôsobom podľa osobitného predpisu18) a v rozsahu nevyhnutnom na účely plnenia zákonnej povinnosti alebo plnenia úlohy vo verejnom záujme (ďalej len „používateľ údajov“), ak používateľ údajov preukázal ministerstvu financií
a) existenciu zákonnej povinnosti, ktorú plní alebo existenciu úlohy vo verejnom záujme, ktorú vykonáva, a 
b) potrebný rozsah údajov vedených v informačných technológiách centrálneho ekonomického systému na splnenie jeho zákonnej povinnosti alebo na splnenie ním vykonávanej úlohy vo verejnom záujme. 

(4) Ministerstvo financií posúdi žiadosť používateľa údajov na poskytnutie údajov vedených v informačných technológiách centrálneho ekonomického systému podľa odseku 3 do 30 dní od jej doručenia.

(5) Ministerstvo financií poskytne používateľovi údajov požadované údaje spôsobom, ktorý zabezpečí primeranú úroveň ochrany požadovaných údajov, a ktorý vzhľadom na finančné možnosti a technické možnosti ministerstva financií zabezpečí plnenie zákonnej povinnosti alebo vykonávanie úlohy vo verejnom záujme používateľa údajov, pričom prihliada aj na používateľom údajov preferovaný spôsob poskytovania požadovaných údajov. 


§ 10 
Spracúvanie osobných údajov ministerstvom financií v informačných technológiách centrálneho ekonomického systému v postavení sprostredkovateľa

(1) Ministerstvo financií postupuje pri zabezpečovaní činností podľa § 9 ods. 1 písm. a) a b) na základe písomných pokynov subjektu verejnej správy podľa § 4 ods. 1, a to v rozsahu, v ktorom podmienky spracúvania osobných údajov neupravuje tento zákon. Ministerstvo financií nesmie vykonať pokyn subjektu verejnej správy podľa § 4 ods. 1, ktorý je v rozpore s jeho povinnosťami podľa tohto zákona alebo podľa osobitného predpisu.[footnoteRef:25]) [25: ) Napríklad nariadenie (EÚ) 2016/679, zákon o e-Governmente v znení neskorších predpisov, zákon č. 95/2019 Z. z. v znení neskorších predpisov.] 


(2) Ministerstvo financií je povinné zabezpečiť, aby každý ďalší sprostredkovateľ22) plnil povinnosti ministerstva financií pri spracúvaní osobných údajov a dodržiaval podmienky ich spracúvania v rovnakom rozsahu a rovnakým spôsobom ako ministerstvo financií. Na tento účel ministerstvo financií prijme osobitné pravidlá spracúvania osobných údajov v informačných technológiách centrálneho ekonomického systému na výkon činností podľa § 9 ods. 1 písm. a) a b) (ďalej len „osobitné pravidlá“). Osobitné pravidlá je povinný dodržiavať každý ďalší sprostredkovateľ zapojený do spracúvania osobných údajov, pričom osobitné pravidlá sprístupní ministerstvo financií subjektu verejnej správy podľa § 4 ods. 1 prostredníctvom informačných technológii centrálneho ekonomického systému. Ministerstvo financií informuje subjekt verejnej správy podľa § 4 ods. 1 o každej aktualizácií osobitných pravidiel prostredníctvom informačných technológii centrálneho ekonomického systému. 

(3) DataCentrum má ako prevádzkovateľ infraštruktúry informačných technológií centrálneho ekonomického systému postavenie ďalšieho sprostredkovateľa. Ministerstvo financií je oprávnené zapojiť ďalších sprostredkovateľov do zabezpečovania činností podľa § 9 ods. 1 písm. a) a b), ak je to nevyhnutné na plnenie jeho povinností podľa tohto zákona alebo podľa osobitných predpisov.[footnoteRef:26]) Ministerstvo financií vedie, zverejňuje a pravidelne aktualizuje zoznam ďalších sprostredkovateľov, ktorých zapojilo do spracúvania osobných údajov prostredníctvom informačných technológii centrálneho ekonomického systému spolu s opisom činností pri zabezpečovaní činností podľa § 9 ods. 1 písm. a) a b). Ministerstvo financií prostredníctvom informačných technológii centrálneho ekonomického systému informuje subjekt verejnej správy podľa § 4 ods. 1 o každej aktualizácií tohto zoznamu, vrátane dôvodu zapojenia ďalšieho sprostredkovateľa. [26: ) Napríklad zákon č. 95/2019 Z. z. v znení neskorších predpisov.] 


(4) Ministerstvo financií pri zabezpečovaní činností podľa § 9 ods. 1 písm. a) a b) spracúva osobné údaje poskytnuté subjektom verejnej správy podľa § 4 ods. 1 v informačných technológiách centrálneho ekonomického systému automatizovaným, poloautomatizovaným alebo neautomatizovaným spôsobom, v závislosti od povahy konkrétnej technickej operácie. Pri automatizovanom spôsobe spracúvania osobných údajov ministerstvo financií nevykonáva automatizované individuálne rozhodovanie s právnymi účinkami voči dotknutej osobe, ani profilovanie podľa osobitného predpisu.[footnoteRef:27])  [27: ) Čl. 22 nariadenia (EÚ) 2016/679.] 


(5) Ministerstvo financií pri zabezpečovaní činností podľa § 9 ods. 1 písm. a) a b) spracúva osobné údaje poskytnuté subjektom verejnej správy podľa § 4 ods. 1 v informačných technológiách centrálneho ekonomického systému v rozsahu, v akom mu ich subjekt verejnej správy podľa § 4 ods. 1 poskytol podľa § 8 ods. 1. Ministerstvo financií zabezpečí, aby osobné údaje poskytnuté subjektom verejnej správy podľa § 4 ods. 1 spracúvali výlučne osoby s právnym vzťahom s ministerstvom financií, a ktoré ministerstvo financií oprávnilo na výkon činností podľa § 9 ods. 1 písm. a) a b). Tieto osoby musia byť viazané povinnosťou mlčanlivosti k osobným údajom spracúvaných v informačných technológiách centrálneho ekonomického systému. 

(6) Ministerstvo financií spracúva osobné údaje poskytnuté subjektom verejnej správy podľa § 4 ods. 1 v informačných technológiách centrálneho ekonomického systému pri zabezpečovaní činností podľa
a) § 9 ods. 1 písm. a) do ukončenia procesu migrácie údajov subjektu verejnej správy podľa § 4 ods. 1 a 
b) § 9 ods. 1 písm. b) do ukončenia využívania informačných technológií centrálneho ekonomického systému subjektom verejnej správy podľa § 4 ods. 1.

(7) Ak je ministerstvu financií uložená osobitným predpisom[footnoteRef:28]) povinnosť spracúvať osobné údaje poskytnuté subjektom verejnej správy podľa § 4 ods. 1 po dlhšiu dobu, ako je uvedená v odseku 6, ministerstvo financií spracúva osobné údaje po dobu ustanovenú týmto osobitným predpisom.27) [28: ) Napríklad zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.] 


(8) Ministerstvo financií nenávratne vymaže z informačných technológií centrálneho ekonomického systému 
a) osobné údaje poskytnuté subjektom verejnej správy podľa § 4 ods. 1, okrem osobných údajov podľa písmena b), do 30 dní od ukončenia využívania informačných technológií centrálneho ekonomického systému subjektom verejnej správy podľa § 4 ods. 1,
b) osobné údaje poskytnuté subjektom verejnej správy podľa § 4 ods. 1, ktoré je ministerstvo financií povinné ďalej spracúvať podľa odseku 7, do 30 dní od uplynutia lehoty ustanovenej osobitným predpisom.27)

(9) Subjekt verejnej správy podľa § 4 ods. 1 bez zbytočného odkladu informuje ministerstvo financií o uplatnení práva dotknutej osoby podľa osobitného predpisu[footnoteRef:29]) a jednoznačne uvedie informácie alebo inú formu súčinnosti, ktoré od ministerstva financií na tento účel požaduje. Ministerstvo financií poskytne subjektu verejnej správy podľa § 4 ods. 1 potrebné informácie týkajúce sa spracúvania osobných údajov v informačných technológiách centrálneho ekonomického systému alebo inú požadovanú formu súčinnosti najneskôr do 15 dní odo dňa doručenia požiadavky subjektu verejnej správy podľa § 4 ods. 1. Ministerstvo financií zabezpečí, aby ďalší sprostredkovatelia poskytli subjektu verejnej správy podľa § 4 ods. 1 potrebné informácie alebo inú požadovanú formu súčinnosti na účely uplatnenia a vybavenia práva dotknutej osoby, a to najneskôr do 30 dní odo dňa doručenia požiadavky podľa druhej vety.  [29: ) Čl. 15 až 20 nariadenia (EÚ) 2016/679.] 


(10) Ak to povaha uplatneného práva dotknutej osoby nevyhnutne vyžaduje, ministerstvo financií zabezpečuje komunikáciu s dotknutou osobou namiesto subjektu verejnej správy podľa § 4 ods. 1, najmä, ak poskytuje informácie, ktorými disponuje výlučne ministerstvo financií alebo potvrdzuje vykonanie spracovateľskej operácie s osobnými údajmi dotknutej osoby.

(11) Ministerstvo financií poskytuje na žiadosť subjektu verejnej správy podľa § 4 ods. 1 požadovanú súčinnosť na účely plnenia povinností subjektu verejnej správy podľa § 4 ods. 1 podľa osobitného predpisu.[footnoteRef:30]) Súčinnosť podľa prvej vety zahŕňa najmä poskytovanie informácií týkajúcich sa spracúvania osobných údajov v informačných technológiách centrálneho ekonomického systému, ktorými ministerstvo financií disponuje, a zabezpečenie uchovania a ochrany dôkazov týkajúcich sa výkonu spracovateľských operácií s osobnými údajmi v informačných technológiách centrálneho ekonomického systému v rozsahu nevyhnutnom na ich použitie v konaní pred súdom alebo iným orgánom verejnej moci.  [30: ) Čl. 33 až 36 nariadenia (EÚ) 2016/679.] 


(12) Ministerstvo financií na žiadosť subjektu verejnej správy podľa § 4 ods. 1
a) poskytne informácie potrebné na preukázanie súladu spracúvania osobných údajov v informačných technológiách centrálneho ekonomického systému s osobitnými predpismi,24)
b) umožní kontrolu dodržiavania podmienok spracúvania osobných údajov v informačných technológiách centrálneho ekonomického systému.

(13) Subjekt verejnej správy podľa § 4 ods. 1 postupuje pri výkone kontroly podľa odseku 12 písm. b) primerane podľa pravidiel kontrolnej činnosti podľa osobitného predpisu.[footnoteRef:31]) [31: ) § 8 až 13 zákona č. 10/1996 Z. z. o kontrole v štátnej správe v znení neskorších predpisov.] 


§ 11
Podpora pre centrálny ekonomický systém

(1) Ministerstvo financií môže poveriť plnením organizačných, podporných a technických činností vo vzťahu k informačným technológiám centrálneho ekonomického systému a uzatváraním a plnením dohôd podľa § 6 ním založené záujmové združenie právnických osôb.[footnoteRef:32])  [32: ) § 20f až 21 Občianskeho zákonníka.] 


(2) Členovia združenia podľa odseku 1 prispievajú v súlade s osobitnými predpismi[footnoteRef:33]) na činnosť združenia podľa odseku 1 v rozsahu a spôsobom podľa vnútorných predpisov združenia podľa odseku 1. Ministerstvo financií môže poskytnúť združeniu podľa odseku 1 príspevok zo štátneho rozpočtu podľa zákona o štátnom rozpočte na príslušný rozpočtový rok určený na zabezpečenie činností združenia podľa odseku 1. [33: ) § 20h ods. 1 Občianskeho zákonníka. 
§ 26 ods. 8 zákona č. 523/2004 Z. z. v znení zákona č. 584/2005 Z. z.] 


§ 12
Informačné technológie rezortných ekonomických systémov

(1) Informačné technológie rezortného ekonomického systému ministerstva vnútra je povinné zaviesť ministerstvo vnútra a využívať v súlade s usmerneniami podľa § 3 ods. 2 písm. a), ods. 4 a 5. Ministerstvo vnútra pri zavádzaní informačných technológií rezortného ekonomického systému ministerstva vnútra určuje termíny zavedenia informačných technológií rezortného ekonomického systému ministerstva vnútra v spolupráci s jednotlivým subjektom verejnej správy podľa § 13 ods. 1 písm. a). Ministerstvo vnútra pri určovaní termínu podľa druhej vety zohľadní pripravenosť subjektu verejnej správy podľa § 13 ods. 1 písm. a) na zavedenie informačných technológií rezortného ekonomického systému ministerstva vnútra. 

(2) Informačné technológie rezortného ekonomického systému ministerstva vnútra zabezpečujú výkon procesov a činností v ekonomickej oblasti pre subjekty verejnej správy podľa § 13 ods. 1 písm. a) a plnenie činností ministerstva vnútra podľa § 14 ods. 1. Správcom informačných technológií rezortného ekonomického systému ministerstva vnútra je ministerstvo vnútra.

(3) Informačné technológie rezortného ekonomického systému ministerstva obrany je povinné zaviesť ministerstvo obrany a využívať v súlade s usmerneniami podľa § 3 ods. 2 písm. a), ods. 4 a 5. Ministerstvo obrany pri zavádzaní informačných technológií rezortného ekonomického systému ministerstva obrany určuje termíny zavedenia informačných technológií rezortného ekonomického systému ministerstva obrany v spolupráci s jednotlivým subjektom verejnej správy podľa § 13 ods. 1 písm. b). Ministerstvo obrany pri určovaní termínu podľa druhej vety zohľadní pripravenosť subjektu verejnej správy podľa § 13 ods. 1 písm. b) na zavedenie informačných technológií rezortného ekonomického systému ministerstva obrany. 

(4) Informačné technológie rezortného ekonomického systému ministerstva obrany zabezpečujú výkon procesov a činností v ekonomickej oblasti pre subjekty verejnej správy podľa § 13 ods. 1 písm. b) a plnenie činností ministerstva obrany podľa § 14 ods. 1. Správcom informačných technológií rezortného ekonomického systému ministerstva obrany je ministerstvo obrany.

(5) Správca informačných technológií rezortného ekonomického systému je povinný zaviesť a prevádzkovať informačné technológie rezortného ekonomického systému v súlade s technickými požiadavkami informačných technológií centrálneho ekonomického systému. Správca informačných technológií centrálneho ekonomického systému poskytne na tento účel správcovi informačných technológií rezortného ekonomického systému potrebnú súčinnosť, najmä poskytne požadované štandardy, ktoré majú informačné technológie rezortných ekonomických systémov spĺňať a ďalšie informácie potrebné k zabezpečeniu interoperability informačných technológií rezortných ekonomických systémov a informačných technológií centrálneho ekonomického systému. 

§ 13
Povinnosti subjektov verejnej správy pri zavádzaní informačných technológií rezortných ekonomických systémov

(1) Subjekt verejnej správy, ktorý je v pôsobnosti
a) ministerstva vnútra, je povinný využívať informačné technológie rezortného ekonomického systému ministerstva vnútra,
b) ministerstva obrany, je povinný využívať informačné technológie rezortného ekonomického systému ministerstva obrany.

(2) Subjekt verejnej správy
a) podľa odseku 1 písm. a) je povinný poskytnúť ministerstvu vnútra potrebnú súčinnosť pri zavedení informačných technológií rezortného ekonomického systému ministerstva vnútra,
b) podľa odseku 1 písm. b) je povinný poskytnúť ministerstvu obrany potrebnú súčinnosť pri zavedení informačných technológií rezortného ekonomického systému ministerstva obrany.

(3) Subjekt verejnej správy
a) podľa odseku 1 písm. a) je povinný začať využívať informačné technológie rezortného ekonomického systému ministerstva vnútra od termínu určeného ministerstvom vnútra, 
b) podľa odseku 1 písm. b) je povinný začať využívať informačné technológie rezortného ekonomického systému ministerstva obrany od termínu určeného ministerstvom obrany.

(4) Subjekt verejnej správy podľa odseku 1 písm. a) je povinný poskytnúť spôsobom podľa osobitného predpisu18) a v rozsahu nevyhnutnom na zabezpečenie činností ministerstva vnútra podľa § 14 ods. 1 informačným technológiám rezortného ekonomického systému ministerstva vnútra údaje vedené v jeho
a) agendovom informačnom systéme, 
b) dochádzkovom informačnom systéme,
c) stravovacom informačnom systéme,
d) ubytovacom informačnom systéme, 
e) systéme na zverejňovanie objednávok, zmlúv a faktúr,
f) inom informačnom systéme verejnej správy, ktorý je určený na vykonávanie iných procesov a činností v ekonomickej oblasti ako sú uvedené v písmenách a) až e).

(5) Subjekt verejnej správy podľa odseku 1 písm. b) je povinný poskytnúť spôsobom podľa osobitného predpisu18) a v rozsahu nevyhnutnom na zabezpečenie činností ministerstva obrany podľa § 14 ods. 1 informačným technológiám rezortného ekonomického systému ministerstva obrany údaje vedené v jeho
a) agendovom informačnom systéme, 
b) dochádzkovom informačnom systéme,
c) stravovacom informačnom systéme,
d) ubytovacom informačnom systéme, 
e) systéme na zverejňovanie objednávok, zmlúv a faktúr,
f) inom informačnom systéme verejnej správy, ktorý je určený na vykonávanie iných procesov a činností v ekonomickej oblasti ako sú uvedené v písmenách a) až e).

(6) Ak subjekt verejnej správy podľa odseku 1 nie je správcom niektorej informačnej technológie verejnej správy podľa odseku 4 alebo odseku 5, údaje informačným technológiám rezortného ekonomického systému poskytne spôsobom podľa odseku 4 alebo odseku 5 jej správca17) alebo jej prevádzkovateľ.20)

(7) Na prenos údajov do informačných technológií rezortných ekonomických systémov sa primerane použije § 8.

(8) Subjekt verejnej správy podľa odseku 1 je povinný vykonávať procesy a činnosti v ekonomickej oblasti v súlade s usmerneniami podľa § 3 ods. 2 písm. a), ods. 4 a 5 od zavedenia informačných technológií rezortného ekonomického systému. 

§ 14
Spracúvanie údajov vedených v informačných technológiách rezortných ekonomických systémov

(1) Správca informačných technológií rezortného ekonomického systému spracúva údaje, ktoré sú vedené v informačných technológiách rezortného ekonomického systému, v nevyhnutnom rozsahu a na nevyhnutnú dobu, na účely 
a) výkonu prenosu údajov do informačných technológií rezortného ekonomického systému,
b) technického spracúvania procesov a činností v ekonomickej oblasti subjektov verejnej správy, ktorým boli zavedené informačné technológie rezortného ekonomického systému,
c) monitorovania a zabezpečenia dodržiavania povinnosti vykonávať procesy a činnosti v ekonomickej oblasti v súlade s usmerneniami podľa § 3 ods. 2 písm. a), ods. 4 a 5 subjektmi verejnej správy, ktorým boli zavedené informačné technológie rezortného ekonomického systému,
d) plnenia úloh podľa osobitných predpisov,[footnoteRef:34]) ak ide o informačné technológie rezortného ekonomického systému ministerstva vnútra,  [34: ) Napríklad zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov, zákon č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov.] 

e) plnenia úloh podľa osobitných predpisov,[footnoteRef:35]) ak ide o informačné technológie rezortného ekonomického systému ministerstva obrany. [35: ) Napríklad zákon č. 319/2002 Z. z. o obrane Slovenskej republiky v znení neskorších predpisov.] 


(2) Správca informačných technológií rezortného ekonomického systému je pri realizácii činností podľa
a) odseku 1 písm. a) a b) sprostredkovateľom,22)
b) odseku 1 písm. c) až e) prevádzkovateľom.23)

(3) Správca informačných technológií rezortného ekonomického systému poskytne bezodplatne a v rozsahu nevyhnutnom na naplnenie účelu podľa § 9 ods. 1 údaje vedené v informačných technológiách rezortného ekonomického systému správcovi informačných technológií centrálneho ekonomického systému. Údaje podľa prvej vety sa poskytujú správcovi informačných technológií centrálneho ekonomického systému spôsobom podľa osobitného predpisu.17)

(4) Správca informačných technológií rezortného ekonomického systému postupuje pri poskytovaní údajov z informačných technológií rezortného ekonomického systému používateľovi údajov podľa § 9 ods. 3 až 5.

§ 15
Kontrola

(1) Ministerstvo financií kontroluje dodržiavanie povinností ustanovených týmto zákonom subjektom verejnej správy podľa § 4 ods. 1 a § 5 ods. 1, ktorým boli zavedené informačné technológie centrálneho ekonomického systému.

(2) Ministerstvo vnútra kontroluje dodržiavanie povinností ustanovených týmto zákonom subjektom verejnej správy, ktorému boli zavedené informačné technológie rezortného ekonomického systému ministerstva vnútra.

(3) Ministerstvo obrany kontroluje dodržiavanie povinností ustanovených týmto zákonom subjektom verejnej správy, ktorému boli zavedené informačné technológie rezortného ekonomického systému ministerstva obrany.

(4) Na výkon kontroly podľa odsekov 1 až 3 sa primerane použijú pravidlá kontrolnej činnosti podľa osobitného predpisu.30)

§ 16
[bookmark: _Hlk205464906]Správne delikty proti záujmom v oblasti ekonomického riadenia verejnej správy 

(1) Správneho deliktu sa dopustí subjekt verejnej správy podľa § 4 ods. 1 alebo podľa § 5 ods. 1, ak 
a) neposkytne ministerstvu financií požadovanú súčinnosť pri zavádzaní základných modulov podľa § 4 ods. 3 časti vety za bodkočiarkou,
b) nezačne využívať základné moduly v termíne určenom ministerstvom financií podľa § 4 ods. 3 časti vety pred bodkočiarkou,
c) neposkytne ministerstvu financií do informačných technológií centrálneho ekonomického systému údaje vedené v niektorom z informačných systémov podľa § 8 ods. 1 alebo neposkytne údaje spôsobom ustanoveným v § 8 ods. 1,
d) nezabezpečí migráciu údajov podľa § 8 ods. 3,
e) nedodrží povinnosť podľa § 8 ods. 5 písm. c),
f) nevykonáva procesy a činnosti v ekonomickej oblasti v súlade s usmerneniami podľa § 3 ods. 2 písm. a) a ods. 4 po zavedení základných modulov,
g) poverí výkonom procesov a činnosti v ekonomickej oblasti po zavedení základných modulov inú osobu ako je ustanovená v § 4 ods. 6.

(2) Správneho deliktu sa dopustí subjekt verejnej správy podľa § 13 ods. 1, ak 
a) neposkytne ministerstvu vnútra požadovanú súčinnosť pri zavádzaní informačných technológií rezortného ekonomického systému ministerstvu vnútra podľa § 13 ods. 2 písm. a),
b) neposkytne ministerstvu obrany požadovanú súčinnosť pri zavádzaní informačných technológií rezortného ekonomického systému ministerstvu obrany podľa § 13 ods. 2 písm. b),
c) nezačne využívať informačné technológie rezortného ekonomického systému ministerstva vnútra v termíne určenom ministerstvom vnútra podľa § 13 ods. 3 písm. a),
d) nezačne využívať informačné technológie rezortného ekonomického systému ministerstva obrany v termíne určenom ministerstvom obrany podľa § 13 ods. 3 písm. b),
e) neposkytne ministerstvu vnútra do informačných technológií rezortného ekonomického systému údaje vedené v niektorom z informačných systémov podľa § 13 ods. 4 alebo neposkytne údaje spôsobom ustanoveným v § 13 ods. 4,
f) neposkytne ministerstvu obrany do informačných technológií rezortného ekonomického systému údaje vedené v niektorom z informačných systémov podľa § 13 ods. 5 alebo neposkytne údaje spôsobom ustanoveným v § 13 ods. 5,
g) nevykonáva procesy a činnosti v ekonomickej oblasti v súlade s usmerneniami podľa § 3 ods. 2 písm. a), ods. 4 alebo ods. 5 po zavedení informačných technológií rezortného ekonomického systému.

(3) Správneho deliktu sa dopustí správca informačných technológií rezortného ekonomického systému, ak 
a) nezavedie informačné technológie rezortného ekonomického systému podľa § 12 ods. 1 prvej vety a ods. 3 prvej vety,
b) zavedie informačné technológie rezortného ekonomického systému v rozpore s technickými požiadavkami, ktoré ministerstvo financií poskytlo správcovi podľa § 12 ods. 5,
c) nezačne využívať informačné technológie rezortného ekonomického systému v súlade s usmerneniami podľa § 3 ods. 2 písm. a ), ods. 4 alebo ods. 5,
d) odmietne poskytnúť ministerstvu financií do informačných technológií centrálneho ekonomického systému údaje vedené v informačných technológiách rezortného ekonomického systému na plnenie niektorého z účelov podľa § 9 ods. 1.

§ 17
Ukladanie pokút

(1) Za spáchanie správneho deliktu podľa
a) § 16 ods. 1 písm. a) a c) sa uloží pokuta až do výšky 500 eur za každý deň omeškania so splnením povinnosti, a to až do jej splnenia,
b) § 16 ods. 1 písm. b) sa uloží pokuta do 150 000 eur a zároveň sa uloží pokuta do výšky 500 eur za každý deň omeškania so splnením povinnosti, a to až do jej splnenia,
c) § 16 ods. 1 písm. d) až g) sa uloží pokuta do 25 000 eur,
d) § 16 ods. 2 písm. a) až d) sa uloží pokuta až do výšky 500 eur za každý deň omeškania so splnením povinnosti, a to až do jej splnenia,
e) § 16 ods. 2 písm. e) a f) sa uloží pokuta do 25 000 eur,
f) § 16 ods. 3 písm. b) sa uloží pokuta do 50 000 eur,
g) § 16 ods. 3 písm. a), c) a d) sa uloží pokuta 1 000 eur za každý deň omeškania so splnením povinnosti, a to až do jej splnenia.

(2) Uložením pokuty podľa odseku 1 písm. a), b), d) a g) nezanikajú povinnosti, za ktorých porušenie sa pokuta uložila. 

(3) Pri ukladaní pokuty podľa odseku 1 sa prihliada na povahu, závažnosť, čas trvania a následky porušenia povinností. 

(4) Za viac správnych deliktov prejednávaných v jednom konaní sa uloží pokuta podľa ustanovenia vzťahujúceho sa na správny delikt najprísnejšie postihnuteľný.

(5) Pokutu možno uložiť do piatich rokov odo dňa, keď sa ministerstvo financií, ministerstvo vnútra alebo ministerstvo obrany dozvedelo o porušení povinností, najneskôr však do desiatich rokov odo dňa porušenia povinnosti.

(6) Pokuta je splatná do 15 dní odo dňa, keď rozhodnutie o jej uložení nadobudlo právoplatnosť. Pokuty sú príjmom štátneho rozpočtu.

§ 18
Konanie vo veciach správnych deliktov

(1) Na konanie vo veciach správnych deliktov sa vzťahuje správny poriadok.

(2) Ministerstvo vnútra prejednáva správne delikty subjektov verejnej správy, ktorým boli zavedené informačné technológie rezortného ekonomického systému ministerstva vnútra.

(3) Ministerstvo obrany prejednáva správne delikty subjektov verejnej správy, ktorým boli zavedené informačné technológie rezortného ekonomického systému ministerstva obrany.

(4) Ministerstvo financií prejednáva správne delikty, ktoré neprejednáva ministerstvo vnútra alebo ministerstvo obrany. 

§ 19
Splnomocňovacie ustanovenie

Všeobecne záväzný právny predpis, ktorý vydá ministerstvo financií, ustanoví základné moduly a všeobecný popis ich funkčnosti, rozšírené moduly a všeobecný popis ich funkčnosti, podrobnosti o využívaní informačných technológii centrálneho ekonomického systému základných modulov a rozšírených modulov a podrobnosti o spracúvaní osobných údajov ministerstvom financií podľa § 10. 

§ 20
Prechodné ustanovenia

(1) Dohody uzatvorené podľa § 7 ods. 5 písm. d) zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov sa považujú za dohody podľa § 5.

(2) Dohody uzatvorené podľa § 7 ods. 6 zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov sa považujú za dohody podľa § 6.

Čl. II

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 275/2006 Z. z., zákona č. 527/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z., zákona č. 653/2007 Z. z., zákona č. 165/2008 Z. z., zákona č. 383/2008 Z. z., zákona č. 465/2008 Z. z., zákona č. 192/2009 Z. z., zákona č. 390/2009 Z. z., zákona č. 492/2009 Z. z., zákona č. 57/2010 Z. z., zákona č. 403/2010 Z. z., zákona č. 468/2010 Z. z., zákona č. 223/2011 Z. z., zákona č. 512/2011 Z. z., zákona č. 69/2012 Z. z., zákona č. 223/2012 Z. z., zákona č. 287/2012 Z. z., zákona č. 345/2012 Z. z., zákona č. 352/2013 Z. z., zákona č. 436/2013 Z. z., zákona č. 102/2014 Z. z., zákona č. 292/2014 Z. z., zákona č. 324/2014 Z. z., zákona č. 374/2014 Z. z., zákona č. 171/2015 Z. z., zákona č. 357/2015 Z. z., zákona č. 375/2015 Z. z., zákona č. 91/2016 Z. z., zákona č. 301/2016 Z. z., zákona č. 310/2016 Z. z., zákona č. 315/2016 Z. z., zákona č. 352/2016 Z. z., zákona č.146/2017 Z. z., zákona č. 243/2017 Z. z., zákona č. 177/2018 Z. z., zákona č. 372/2018 Z. z., zákona č. 221/2019 Z. z., zákona č. 134/2020 Z. z., zákona č. 360/2020 Z. z., zákona č. 423/2020 Z. z., zákona č. 214/2021 Z. z., zákona č. 310/2021 Z. z., zákona č. 368/2021 Z. z., zákona č. 503/2021 Z. z., zákona č. 101/2022 Z. z., zákona č. 113/2022 Z. z., zákona č. 121/2022 Z. z., zákona č. 137/2022 Z. z., zákona č. 389/2022 Z. z., zákona č. 402/2022 Z. z., zákona č. 520/2022 Z. z., zákona č. 72/2023 Z. z., zákona č. 118/2024 Z. z., zákona č. 142/2024 Z. z., zákona č. 201/2024 Z. z., zákona č. 70/2025 Z. z., zákona č. 150/2025 Z. z. a zákona č. 126/2026 Z. z. sa mení a dopĺňa takto:

§ 8a sa dopĺňa odsekom 12, ktorý znie:

„(12) Poskytovateľ dotácie zo štátneho rozpočtu je povinný zabezpečiť evidenciu údajov vzťahujúcich sa k poskytnutej dotácii v informačnej technológii centrálneho ekonomického systému14d) minimálne v tomto rozsahu:
a) údaje o poskytovateľovi,
b) údaje o prijímateľovi,
c) účel dotácie,
d) výška poskytnutej dotácie,
e) dôkazy preukazujúce účel použitia dotácie, 
f) ďalšie údaje v rozsahu požadovanom informačnou technológiou centrálneho ekonomického systému.14d)“.

Poznámka pod čiarou k odkazu 14d znie:

„14d) § 2 písm. b) zákona č. .../2026 Z. z. o centrálnom ekonomickom systéme a o zmene a doplnení niektorých zákonov.“.

Čl. III

Zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z., zákona č. 315/2016 Z. z., zákona č. 93/2017 Z. z., zákona č. 248/2017 Z. z., zákona č. 264/2017 Z. z., zákona č. 112/2018 Z. z., zákona č. 177/2018 Z. z., zákona č. 269/2018 Z. z., zákona č. 345/2018 Z. z., zákona č. 215/2019 Z. z., zákona č. 221/2019 Z. z., zákona č. 62/2020 Z. z., zákona č. 9/2021 Z. z., zákona č. 141/2021 Z. z., zákona č. 214/2021 Z. z., zákona č. 395/2021 Z. z., zákona č. 64/2022 Z. z., zákona č. 86/2022 Z. z., zákona č. 121/2022 Z. z., zákona č. 151/2022 Z. z., zákona č. 32/2024 Z. z., zákona č. 40/2024 Z. z., zákona č. 142/2024 Z. z., zákona č. 179/2024 Z. z., zákona č. 201/2024 Z. z., zákona č. 247/2024 Z. z., zákona č. 381/2024 Z. z., zákona č. 388/2024 Z. z. a zákona č. 153/2025 Z. z., zákona č. 385/2025 Z. z., zákona č. 88/2026 Z. z., zákona č. 100/2026 Z. z. a zákona č. 130/2026 Z. z. sa mení a dopĺňa takto:

1. V § 15 odseky 7 a 8 znejú: 

„(7) Centrálnou obstarávacou organizáciou na účely zabezpečovania centralizovaných činností vo verejnom obstarávaní a poskytovania podporných činností vo verejnom obstarávaní podľa tohto zákona je Ministerstvo financií Slovenskej republiky alebo ním založená alebo zriadená právnická osoba podľa osobitného predpisu.38a) Tovary, stavebné práce a služby zabezpečované centrálnou obstarávacou organizáciou podľa prvej vety ustanoví všeobecne záväzný právny predpis, ktorý vydá Ministerstvo financií Slovenskej republiky. Centrálna obstarávacia organizácia podľa prvej vety zabezpečuje pre verejných obstarávateľov podľa § 7 ods. 1 písm. a) overovanie efektívnosti nákupu tovarov, stavebných prác a služieb, ktoré ustanoví všeobecne záväzný právny predpis, ktorý vydá Ministerstvo financií Slovenskej republiky. 

(8) Tovary, stavebné práce a služby ustanovené podľa odseku 7 druhej vety je verejný obstarávateľ podľa § 7 ods. 1 písm. a) povinný obstarávať s využitím centrálnej obstarávacej organizácie podľa odseku 7. Verejný obstarávateľ podľa § 7 ods. 1 písm. a) nie je povinný postupovať podľa prvej vety, ak by tým bolo ohrozené plnenie úloh a povinností podľa osobitného predpisu.8)“.

Poznámka pod čiarou k odkazu 38a znie:

„38a) § 20f až 21 Občianskeho zákonníka.“.

2. § 15 sa dopĺňa odsekmi 9 a 10, ktoré znejú: 

„(9) Tovary, stavebné práce a služby ustanovené podľa odseku 7 druhej vety môže verejný obstarávateľ podľa § 7 ods. 1 písm. b) až e), obstarávateľ alebo osoba podľa § 8 obstarávať s využitím centrálnej obstarávacej organizácie podľa odseku 7 na základe písomnej dohody s touto organizáciou. 

(10) Centrálna obstarávacia organizácia podľa odseku 7 je povinná na svojom webovom sídle zverejňovať zmluvy, rámcové dohody, odkazy na zriadené dynamické nákupné systémy a informácie týkajúce sa výkonu jej činností v oblasti centrálneho verejného obstarávania.“. 

3. V § 154 sa vypúšťa odsek 5.

Poznámka pod čiarou k odkazu 70a sa vypúšťa.

4. Za § 187y sa vkladá § 187z, ktorý vrátane nadpisu znie: 

„§ 187z
Prechodné ustanovenia k úpravám účinným od 1. januára 2028

(1) Verejný obstarávateľ podľa § 7 ods. 1 písm. a) je povinný obstarávať tovary, stavebné práce a služby zabezpečené centrálnou obstarávacou organizáciou podľa § 15 ods. 7 s využitím tejto organizácie najneskôr od 60. dňa od nadobudnutia účinnosti zmluvy, rámcovej dohody uzavretej touto organizáciou alebo zriadenia dynamického nákupného systému touto organizáciou. 

(2) Ak má verejný obstarávateľ podľa § 7 ods. 1 písm. a) ku dňu podľa odseku 1 uzavretú platnú zmluvu alebo rámcovú dohodu, ktorej predmetom je tovar, stavebné práce alebo služba rovnaká, ako tovar, stavebné práce alebo služba, ktorá je predmetom rámcovej dohody uzavretej centrálnou obstarávacou organizáciou, nie je povinný obstarávať tento tovar, stavebné práce alebo službu s využitím centrálnej obstarávacej organizácie až do uplynutia platnosti ním uzavretej zmluvy alebo rámcovej dohody; dobu trvania zmluvy alebo rámcovej dohody nie je možné predĺžiť s cieľom vyhnúť sa centrálnemu verejnému obstarávaniu. 

(3) Ak má verejný obstarávateľ podľa § 7 ods. 1 písm. a) ku dňu podľa odseku 1 zriadený dynamický nákupný systém určený na obstarávanie tovaru, stavebných prác alebo služby, nie je povinný obstarávať tento tovar, stavebné práce alebo službu s využitím centrálnej obstarávacej organizácie počas trvania ním zriadeného dynamického nákupného systému; dobu trvania dynamického nákupného systému nie je možné predĺžiť s cieľom vyhnúť sa centrálnemu verejnému obstarávaniu.“.  

Čl. IV

Zákon č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov v znení zákona č. 385/2025 Z. z. sa mení takto:

1. § 1 a 2 vrátane nadpisov znejú:

„§ 1
Základné ustanovenia

(1) Tento zákon upravuje povinnosť prijímať elektronickú faktúru1) príjemcom plnenia, ktorým je verejný obstarávateľ2) alebo obstarávateľ.3)

(2) Týmto zákonom nie sú dotknuté ustanovenia o elektronickej faktúre, jej náležitostiach, vyhotovovaní, vydávaní a prijímaní podľa osobitného predpisu4) ani povinnosti, ktoré vo vzťahu k elektronickej faktúre ustanovuje osobitný predpis.5)

§ 2
Elektronická faktúra vo verejnom obstarávaní

(1) Ak je osoba oprávnená vyhotoviť elektronickú faktúru príjemcovi, ktorým je verejný obstarávateľ alebo obstarávateľ, je takýto príjemca povinný zabezpečiť, aby mohol prijímať elektronické faktúry prostredníctvom doručovacej služby,6) ako aj ich ďalej spracúvať.

(2) V elektronickej faktúre týkajúcej sa plnenia z právneho vzťahu, ktorý bol výsledkom verejného obstarávania, sa uvádza aj číslo oznámenia o vyhlásení verejného obstarávania, oznámenia použitého ako výzva na súťaž, oznámenia o koncesii, oznámenia o vyhlásení súťaže návrhov uverejnených v Úradnom vestníku Európskej únie a vo Vestníku verejného obstarávania, alebo číslo pridelené verejným obstarávateľom a obstarávateľom, ak ide o zákazky,7) ktoré sa neuverejňujú v Úradnom vestníku Európskej únie alebo vo Vestníku verejného obstarávania, ak ide o plnenie zákazky alebo zadanej koncesie podľa zmluvy, rámcovej dohody alebo koncesnej zmluvy, uzavretej ako výsledok verejného obstarávania.8)“.

Poznámky pod čiarou k odkazom 1 až 8 znejú:

„1) § 71 ods. 1 písm. b) a § 85o ods. 4 zákona č. 222/2004 Z. z. o dani z pridanej hodnoty v znení zákona č. 385/2025 Z. z.
2) § 7 zákona č. 343/2015 Z. z. o verejnom obstarávaní a o zmene a doplnení niektorých zákonov.
3) § 9 zákona č. 343/2015 Z. z. v znení neskorších predpisov.
4) Zákon č. 222/2004 Z. z. v znení neskorších predpisov.
5) Zákon č. 431/2002 Z. z. o účtovníctve v znení neskorších predpisov.
6) § 76a zákona č. 222/2004 Z. z. v znení zákona č. 385/2025 Z. z.
7) § 3 zákona č. 343/2015 Z. z. v znení neskorších predpisov.
8) Zákon č. 343/2015 Z. z. v znení neskorších predpisov.“.

2. § 3 až 10 sa vrátane nadpisov vypúšťajú.

Poznámky pod čiarou k odkazom 9 až 42 sa vypúšťajú.

3. Príloha č. 1 sa vypúšťa.

Čl. V

Zákon č. 385/2025 Z. z., ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony sa mení takto:

1. Čl. V a VII sa vypúšťajú.

2. V čl. VIII sa vypúšťajú slová „čl. V a VII,“.

Čl. VI

Tento zákon nadobúda účinnosť 1. januára 2027, okrem čl. III bodu 1 § 15 ods. 8, bodov 2 a 4, ktoré nadobúdajú účinnosť 1. januára 2028, čl. I § 12 až 14, § 15 ods. 2, 3, § 16 ods. 2 a 3, § 17 ods. 1 písm. d) až g), § 18 ods. 2 a 3, ktoré nadobúdajú účinnosť 1. januára 2030.

